
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 13 noiembrie 2013

Nr.4C-9/274
RAPORT

asupra propunerii legislative privind completarea art.142 alin.(6) din Legea educaţiei naţionale nr.1/2011
(Plx. 380/2013)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 380 din 05 noiembrie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă privind completarea art.142 alin.(6) din Legea educaţiei naţionale nr.1/2011.


Pentru întocmirea raportului, Comisia a analizat avizul Consiliului Legislativ şi avizul Consiliului Economic şi Social.

Propunerea legislativă are ca obiect de reglementare modificarea alin. (6) al art. 142 din Legea educaţiei naţionale nr. 1/2011, cu modificările şi completările ulterioare, în sensul ca, în cazul în care o persoană doreşte să urmeze un nou program de licenţă, deşi a beneficiat de finanţare de la buget pentru un program de licenţă, un program de master şi un program de doctorat, să poată realiza acest lucru pentru programele din cadrul facultăţilor ce nu dispun de locuri cu taxă.  


2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Andrei Gheorghe Kiraly - secretar de stat în cadrul Ministerului Educaţiei Naţionale. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţa din 12 noiembrie 2013, Comisia a propus, cu 11 voturi pentru şi 6 voturi împotrivă, adoptarea propunerii legislative cu amendamentele admise din Anexă. 



    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu





   













ANEXĂ

AMENDAMENTE ADMISE

	Nr.

crt.
	Legea nr. 1/2011,

cu modificările şi completările ulterioare
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Lege privind completarea art.142 alin.(6) din Legea educaţiei naţionale nr.1/2011
	Titlul Legii: Lege pentru modificarea art. 142 alin. (6) din Legea educaţiei naţionale nr. 1/2011
	Respectarea normelor de tehnică legislativă

	2.
	---
	Articolul 142 alin. (6) se completează şi va avea următorul cuprins:


	Articol unic. – Alineatul (6) al articolului 142 din Legea educaţiei naţionale nr.1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, se modifică şi va avea următorul cuprins:
	Respectarea normelor de tehnică legislativă

	3. 
	„Art. 142. - (6) O persoană  poate beneficia de finanţare de la buget pentru un singur program de licenţă, pentru un singur program de master şi pentru un singur program de doctorat.
	„Art. 142. - (6) O persoană  poate beneficia de finanţare de la buget pentru un singur program de licenţă, pentru un singur program de master şi pentru un singur program de doctorat, cu excepţia cazului în care urmează încă un program de licenţă ce nu are finanţare proprie”.
	(6) Text nemodificat

